Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19), pročelnica Jedinstvenog upravnog odjela Općine Vidovec, raspisuje

**OGLAS**
**za prijam u službu namještenika na određeno vrijeme u**

**Jedinstveni upravni odjel Općine Vidovec na radno mjesto**

**komunalni/a djelatnik/ca**

Raspisuje se oglas za prijam u službu namještenika na određeno vrijeme u trajanju od 6 mjeseci radi povećanja obima posla, u Jedinstveni upravni odjel Općine Vidovec na radno mjesto

**KOMUNALNI/A DJELATNIK/CA**

**jedan izvršitelj/ica, na određeno vrijeme, puno radno vrijeme, uz obvezni probni rok od 2 (dva) mjeseca**

**Opći uvjeti za prijam:**

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta

**Osim općih uvjeta za prijam kandidati/kinje moraju ispunjavati i sljedeće posebne uvjete za prijam:**

* niža stručna sprema ili osnovna škola
* vozačka dozvola B kategorije

U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj 86/08, 61/11, 4/18 i 112/19).

Na oglas se mogu ravnopravno prijaviti osobe oba spola.

U prijavi na oglas potrebno je navesti osobne podatke kandidata/kinje (osobno ime, adresu stanovanja, broj mobitela/telefona, adresu elektroničke pošte). Prijavu je potrebno vlastoručno potpisati.

Uz prijavu je potrebno priložiti:

* životopis,
* presliku isprave (domovnica, važeća osobna iskaznica, vojna iskaznica ili putovnica) o dokazu hrvatskog državljanstva sukladno članku 29. stavku 1. Zakona o hrvatskom državljanstvu (“Narodne novine” broj 53/91, 70/91, 28/92, 113/93, 4/94, 130/11, 110/15 i 102/19),
* presliku svjedodžbe o stečenoj stručnoj spremi,
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci),
* vlastoručno potpisanu izjavu o nepostojanju zapreka iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19),
* dokaz da kandidat/kinja posjeduje vozačku dozvolu B kategorije (preslika vozačke dozvole).

Isprave se prilažu u neovjerenoj preslici, a prije izbora kandidat/kinja će predočiti izvornik ili ovjerene preslike.

Osobe koje prema posebnim propisima ostvaruju pravo prednosti u odnosu na ostale kandidate/kinje **samo pod jednakim uvjetima,** moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Za ostvarivanje prava sukladno Zakonu o hrvatskim braniteljima iz domovinskoga rata i članovima njihovih obitelji („Narodne novine“ broj 121/17 i 98/19), kandidat/kinja koji/a u trenutku podnošenja prijave ispunjava uvjete dužan/na je, uz prijavu na oglas, priložiti sve dokaze o ispunjavanju traženih uvjeta iz oglasa i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na mrežnoj stranici Ministarstva hrvatskih branitelja RH:

[https://branitelji.gov.hr/UserDocsImages//NG/12%20Prosinac/Zapošljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Za ostvarivanje prava sukladno Zakonu o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 13/03, 148/13 i 98/19), kandidat/kinja koji/a u trenutku podnošenja prijave ispunjava uvjete je dužan/na, uz prijavu na oglas, pored dokaza o ispunjavanju traženih uvjeta, priložiti i dokaz o priznatom statusu.

Za ostvarivanje prava sukladno Zakonu o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18), kandidat/kinja koji/a u trenutku podnošenja prijave ispunjava uvjete je dužan/na, uz prijavu na oglas, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pod jednakim uvjetima podrazumijeva se da ukoliko na kraju provedenog pismenog testiranja kandidata/kinje i provedenog intervjua s istima, kandidati/kinje koji/e su po rang listi ostvarili/e najveći i isti broj ukupnih bodova, prednost pri zapošljavanju ima onaj/ona kandidat/kinja koji/a se u svojoj prijavi pozvao/la na to pravo i **isto dokazao/la s dokazima.**

U službu se prima uz obvezni probni rad u trajanju od dva mjeseca sukladno članku 28. stavku 5. Zakona.

Za kandidate/kinje prijavljene na oglas koji/e ispunjavaju formalne uvjete provesti će se testiranje radi provjere znanja i sposobnosti putem pisanog testiranja i intervjua. Ako kandidat/kinja ne pristupi testiranju smatra se da je povukao/la prijavu na oglas.

Na službenoj mrežnoj stranici Općine Vidovec [www.vidovec.hr](http://www.vidovec.hr) (Natječaji) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja te pravni i drugi izvori za pripremanje kandidata/kinja za tu provjeru.

Na istoj web stranici i na oglasnoj ploči Općine Vidovec objaviti će se vrijeme održavanja prethodne provjere znanja i sposobnosti kandidata/kinja, najmanje 5 dana prije održavanja provjere.

Kandidat/kinja koji/a bude izabran/a dužan/na je, prije donošenja rješenja o prijmu u službu, priložiti uvjerenje o zdravstvenoj sposobnosti, uz napomenu da ako istu ne dostavi, smatra se da je odustao/la od prijma u službu.

 Urednom prijavom smatra se prijava koja sadrži sve podatke i priloge navedene u oglasu. Osobe koje podnesu neuredne prijave (nepotpune i nepravovremene prijave) ili ne ispunjavaju formalne uvjete iz oglasa ne smatraju se kandidatima/kinjama prijavljenim na oglas sukladno članku 21. Zakona.

Kandidat/kinja na oglasu upoznati/a je da se njegovi/njezini osobni podaci obrađuju u svrhu provedbe oglasa sukladno Zakonu o provedbi Opće uredbe o zaštiti podataka („Narodne novine“ broj 42/18.) i Uredbe (EU) 2016/679.

**Prijave na oglas podnose se u roku 8 dana od dana objave oglasa kod Hrvatskog zavoda za zapošljavanje-Područni ured Varaždin odnosno do 19.04.2021. godine na adresu: Općina Vidovec, Trg svetog Vida 9, 42205 Vidovec.**

O rezultatu izbora kandidati/kinje će biti obaviješteni/ne u skladu sa Zakonom, a najkasnije u roku od 60 dana od isteka roka za podnošenje prijave.

Općina Vidovec pridržava pravo ne izabrati niti jednog/jednu kandidata/kinju te poništiti Oglas.

KLASA: 112-01/21-01/04
URBROJ: 2186/10-03/1-21-01
Vidovec, 09. travnja 2021.

Jedinstveni upravni odjel Općine Vidovec